טבלן גמדי

טבלן גמדי (שם מדעי: Tachybaptus ruficollis) הוא מין של עוף מים ממשפחת הטבלניים. הוא מצוי במקווי מים מתוקים באסיה, אפריקה, אירופה, אוקיאניה ומדגסקר, ונפוץ גם בישראל.

מאפיינים 
אורכו של הטבלן הגמדי כ-23 עד 29 ס"מ, ומשקלו כ-119 עד 284 גרם. הטבלן הגמדי ניזון מחרקים, זחלים, רכיכות, סרטנים, ודגים. זהו המין הקטן ביותר במשפחת הטבלניים. ישנם שישה תת-מינים.

בעונת הרבייה צווארו ולחייו של הטבלן ערמוניים, ראשו אפור כהה, ליד בסיס המקור יש כתם צהוב, והגוף אפור-חום. בשאר השנה, ואצל טבלנים צעירים, הצבע הערמוני מוחלף בחום-אפור. מקורם של צעירים צהוב עם קצה שחור, לחייהם וצווארם מפוספסים בשחור ולבן. צבע המקור משתנה מצהוב לשחור ככל שהטבלן מתבגר.

הטבלן שחיין וצולל מצוין, ותופס את טרפו - דגים וחסרי חוליות - מתחת למים. הוא משתמש בצמחייה שצומחת ליד מים כמקום מחבוא.

ככל מיני הטבלנים, הטבלן הגמדי מקנן על גדות מקווי מים; רגליו ממוקמות באחורי הגוף, ולכן הוא אינו הולך טוב על פני הקרקע. הנקבה מטילה 4–7 ביצים. כשהטבלן הולך לצוד, הוא מכסה את ביציו בצמחייה, מה שמסווה אותן מעיני טורפים. האפרוחים יכולים ללכת ולשחות כמעט מיד לאחר הבקיעה, והבוגרים בדרך כלל לוקחים אותם על גבם.

ראו גם
 הפארק הלאומי מרוג'ג'י

קישורים חיצוניים 

 טבלן גמדי, באתר הצפרות הישראלי

הערות שוליים 

טקסונים שתוארו בידי פטר סימון פאלאס
טבלניים
ארץ ישראל: טבלניים
דנמרק: עופות
מזרח טימור: עופות
הודו: עופות
איראן: עופות
בעלי חיים שתוארו ב-1764
הרפובליקה הדמוקרטית של קונגו: עופות
מדגסקר: עופות
ספרד: עופות
פורטוגל: עופות
הממלכה המאוחדת: עופות
אירלנד: עופות
דרום אפריקה: עופות
סרי לנקה: עופות
אינדונזיה: עופות
ניגריה: עופות